| The Twa Corbies |

                 Dmi    C     Dmi
    1. As I was walking all alane
                              C      Dmi
       I heard twa corbies makin' a mane
                   F                 C
       the tane intae the tither say oh
          Dmi                   C        Dmi
       "Whaur sall we gang and dine the day oh
                               C        Dmi
       whaur sall we gang and dine the day?"

    2. "It's in ahint yon auld fail dyke
       I wot there lies a new slain knight
       naebody kens that he lies there oh
       but his hawk and his hound and his lady fair oh
       his hawk and his hound and his lady fair."

    3. "His hound is to the hunting gane
       his hawk to fetch the wild-fowl hame
       his lady's ta'en anither mate oh
       so we may mak our dinner swate oh
       so we may mak our dinner swate."

    4. "It's ye'll sit on his white hause-bane
       and I'll pike oot his bonny blue e'en
       wi' ae lock o' his gouden hair oh
       we'll theek oor nest when it grows bare oh
       we'll theek oor nest when it grows bare."

    5. "There's mony a ane for him maks mane
       but nane sall ken whaur he is gane
       and o'er his banes when they lie bare oh
       the wind sall blaw for evermair oh
       the wind sall blaw for evermair."